jkorsvik/nowiki_second_scrape_merged huggingface dataset:
Christian Eriksen

For skuespilleren, se Christian Eriksen (skuespiller). For den norske fotballspilleren, se Kristian Eriksen.

Christian Dannemann Eriksen (født 14. februar 1992) er en dansk fotballspiller som spiller for den engelske klubben Manchester United.Eriksen regnes som en offensiv midtbanespiller, og har tidligere spilt ungdomsfotball hos den danske klubben Odense Boldklub.Eriksen meldte overgang til Ajax i oktober 2008 og etablerte seg i ungdomsakademiet under trener Frank de Boer. Etter å ha imponert på trening og flere treningskamper ble han av trener Martin Jol tatt opp til førstelaget hvor han fikk sin første offisielle seriekamp i Eredivisie den 17. januar 2010 mot NAC Breda.
Den 30. august 2013 signerte Eriksen for Tottenham.Han var årets spiller for Tottenham i 2013/14 og i 2016/17.Den 26. februar 2022 fikk han sin debut for Brentford i en Premier League-kamp mot Newcastle, hvor han kom innpå som innbytter for sin landsmann Mathias Jensen, som selv tok Eriksens plass etter at kampen mot Finland ble gjenopptatt etter hjertestansen hans i EM i fotball 2021. Brentford tapte 0–2.


== Landslaget ==
Han fikk sin landslagsdebut den 3. mars 2010 da han av landslagstrener Morten Olsen ble tatt ut til troppen mot Østerrike og fikk spille 34 minutter for Daniel Jensen.
Han ble tatt ut i Danmarks tropp til VM i fotball 2018 i Russland.Han ble tatt ut i Danmarks EM-tropp til EM i fotball 2021. I Danmarks første kamp i EM, mot Finland i Parken, fikk Eriksen hjertestans 42 minutter ut i første omgang. Den danske lagkapteinen Simon Kjær sørget for frie luftveier, og det ble foretatt hjerte-lunge-redning inntil helsepersonell kom med hjertestarter. Hjertet begynte å slå igjen etter ett støt fra hjertestarteren, og Eriksen ble brakt til Rigshospitalet. Eriksen fikk etter noen dager operert inn en implanterbar hjertestarter (ICD).Han ble tatt ut i Danmarks tropp til VM i fotball 2022 i Qatar.


== Referanser ==


== Eksterne lenker ==
(de) Christian Eriksen – Munzinger Sportsarchiv 
(en) Christian Eriksen – FIFA 
(en) Christian Eriksen – UEFA 
(fr) Christian Eriksen – LÉquipe 
(en) Christian Eriksen – Transfermarkt 
(en) Christian Eriksen – national-football-teams.com 
(en) Christian Eriksen – WorldFootball.net 
(en) Christian Eriksen – Soccerbase.com 
(en) Christian Eriksen – FootballDatabase.eu 
(en) Christian Eriksen – Soccerway
Miralem Sulejmani

Miralem Sulejmani (serbisk: Миралем Сулејмани) (født 5. desember 1988) er en serbisk fotballspiller som spiller for den sveitsiske klubben BSC Young Boys. Han har tidligere spilt for Partizan, Heerenveen, Ajax og Benfica.
West Ham United forsøkte å hente Sulejmani fra Ajax på utlån august 2010, men Sulejmani fikk ikke innvilget arbeidstillatelse.Sulejmani kom til Ajax sommeren 2008 fra SC Heerenveen med pris på €16,25 millioner, som fortsatt er overgangsrekord for Eredivisie. Han skrev under på en kontrakt med klubben som varer ut juni 2013. I 2007/2008-sesongen skårte Sulejmani 15 mål på 26 kamper for SC Heerenveen.
I 2013 gikk han til Benfica hvor han var med å vant 5 titler på 2 år.


== Landslagsspill ==
Sulejmani står (pr. mai 2010) notert med seks kamper for Serbia. Han fikk sin landslagsdebut den 6. februar 2008 i en vennskapskamp mot Makedonia.


== Referanser ==


== Eksterne lenker ==
(en) Miralem Sulejmani – FIFA 
(en) Miralem Sulejmani – UEFA 
(en) Miralem Sulejmani – Transfermarkt 
(en) Miralem Sulejmani – national-football-teams.com 
(en) Miralem Sulejmani – WorldFootball.net 
(en) Miralem Sulejmani – FootballDatabase.eu 
(en) Miralem Sulejmani – Soccerway 
(en) Miralem Sulejmani – EU-Football.info 
(en) Miralem Sulejmani – Fora De Jogo 
(en) Miralem Sulejmani – PlaymakerStats.com
Achilles Last Stand

«Achilles Last Stand» er en sang av det britiske rockebandet Led Zeppelin. Den er 10:26 lang og er den tredje lengste sangen til Led Zeppelin.
Rrat

En rrat (engelsk rotating radio transients) er en roterende nøytronstjerne som sender ut korte radiostrålingspulser på mellom 2 og 30 millisekunder. Deretter følger en pause på minutter eller timer før det kommer en ny puls.
Stjernen ble første gang oppdaget i 2006, og det antas at der finnes fire ganger så mange rrat som pulsarer.


== Referanser ==
Ole Kolterud

Ole Andreas Kolterud (født 1. mai 1903 i Nordre Land, død 6. desember 1974 i Hønefoss) var en norsk kombinertløper. Han representerte Nordre Land Idrettslag.
Kolterud vant NM i kombinert i 1927, og deltok under vinter-OL for Norge i 1928 i St. Moritz med 8.-plass i kombinertrennet. Sverre Kolterud var Ole Kolteruds yngre bror.


== Eksterne lenker ==
(en) Ole Kolterud – Olympedia 
(en) Ole Kolterud – Sports-Reference (OL-resultater – arkivert)
Colin Nish

Colin John Nish (født 7. mars 1981 i Musselburgh utenfor Edinburgh) er en skotsk fotballspiller som spilte for Scottish Premier League-klubben Hibernian fram til mai 2011. Mandag den 27. juni 2011 signerte han på en fri overgang for den engelske League One-klubben Hartlepool.
Nish var i Hibernian i sin ungdom, med innledet den profesjonelle karrieren i Dunfermline Athletic, der han i to perioder var utlånt til Alloa Athletic og en periode til Clyde.
I 2003 gikk han til Kilmarnock, der han fram til 2008 spilte 145 kamper og scoret 40 mål. I oktober 2007 avslo han et nytt kontraktsforslag fra Kilmarnock FC, og stod da fri til å innlede forhandlinger med sin barndoms helter i Hibernian FC som Bosmanspiller den følgende sommeren. Klubbene ble imidlertid enige om en umiddelbar overgang og Nish kunne debutere for klubben allerede 9. februar 2008 i bortekampen mot Dundee United. Han scoret sitt første mål ti minutter inn i den påfølgende hjemmekampen mot Gretna. Etter at Anthony Stokes kom til Hibernian FC fra Sunderland FC sommeren 2009, ble Nish andrevalg på spissplass og har måttet slite benken mye. Da Stokes ble solgt til Celtic FC for £1.25 millioner 31. august 2010, var manager John Hughes rask med å låne inn spissen Darryl Duffy fra Bristol Rovers, noe som mange regner som tegn på at Nish ikke har befestet sin stilling som førstevalg på topp for Hibernian FC. I april 2011 ble det kunngjort av Hibernian at Colin Nish var en av flere spillere som ikke ville få forlenget sin avtale med klubben. Kontrakten til Nish gikk ut i mai 2011. Den 27. juni 2011 signerte Nish på en fri overgang til Hartlepool i engelsk League One (nivå 3). Hartlepool har imidlertid også signert Nolberto Solano i dette overgangsvinduet, slik at Nish vil møte konkurranse om angrepsplassen.


== Eksterne lenker ==
(en) Colin Nish – Transfermarkt 
(en) Colin Nish – WorldFootball.net 
(en) Colin Nish – Soccerbase.com 
(en) Colin Nish – FBref 
Colin Nish på ESPN
Hofteleddsdysplasi

Hofteleddsdysplasi kan sikte til:

Hofteleddsdysplasi (hund)
Hofteleddsdysplasi (menneske)
Internsystem

Internsystem AS ble startet i 1970 av Inge Hyldmo, da med agenturet på Max Manus intercom. Max Manus ble drevet av den kjente krigshelten med samme navn.
Internsystem het den gang Internsystem – I. Hyldmo AS og var et enkeltmannsforetak. Firmaet var et av de første i landet til å selge mobiltelefoner. Det begynte med at de hadde agentur på Sonab og SRA NMT-mobiltelefoner. Etterhvert kom nye merker til og markedet beveget seg bort fra rene agenturer og over til mer fri konkurranse. Dette bragte nye merker inn i porteføljen, som Ericsson, Panasonic og Simonsen Telecom.
Markedet gikk opp og ned, og akkurat som resten av markedet fikk Internsystem problemer på slutten av 1980-årene. Driften ble flyttet til egeneide lokaler på Grålum før man i 1991 flyttet til Borg Bygget på Grålum.
I 1992 var Internsystem en av 13 stiftere av kjeden GSM-Senter (som senere ble Klart Svar). Kjeden slo seg opp sammen med NetCom GSM og var en av hovedgrunnene til NetComs suksess både i oppstartsfasen og i vekstperioden.
I 1994 åpnet Rune Hyldmo, som var sønnen til Inge Hyldmo en ny butikk i Fredrikstad. Det ble også etablert en shop-in-shop i Binders i Fredrikstad, samt en «telekiosk» i Storbyen Sarpsborg. 
Etterhvert ble det tydelig at butikkene i Storbyen og Binders Fredrikstad, stjal fokus fra hovedgeskjeften som var bedriftssalg så det ble besluttet å legge ned i første omgang butikkene i Sarpsborg og Grålum og rendyrke driften i Fredrikstad.
Dette var et smart grep, sammen med det at man satset helhjertet på bedriftssalg med oppsøkende bedriftssalg og NetCom sine produkter gav gode resultater. Det resulterte i at man i 2005 var den største forhandleren til NetCom utenfor Oslo-området målt i solgte abonnement og tjenester.
I 2007 ønsket kjedekontoret til Klart Svar å etablere større kontroll på distribusjonen via sine eiere MTU gruppen og NetCom. Dette innebar at Hyldmo-familien fikk tilbud om å selge butikken til Klart Svar kjedekontor. Dette tilbudet ble akseptert og Internsystem ble ett heleid selskap.
Dermed var historien til Norges eldste kommunikasjonsforhandler over for den gang. I alle fall for en stund. Selskapets driftsmidler, ansatte og lokaler ble overdratt til et nytt firma og navnet Internsystem ble lagt brakk.


== Ny start ==
I 2008 gjenoppsto imidlertid Internsystem-navnet igjen, ved at Rune Hyldmo etablerte et selskap med samme navn. Firmaet driver med consulting og rådgivning innen Cloud Computing. Programvare og rådgivning som f.eks SalesForce og Google Apps. Dessuten driver selskapet rådgiving omkring bygging av salgsteam osv.


== Eksterne lenker ==
Internsystems hjemmeside
John Røen

John Røen (født 22. april 1903 i Rindal, død 18. mars 1979 i Rindal) var en norsk langrennsløper. Han representerte Sportsklubben Troll.
Røen deltok under vinter-OL for Norge i 1928 i St. Moritz på 50 km, men fullførte ikke løpet. Sigurd Røen, som ble verdensmester i kombinert og på langrennsstafetten i Ski-VM 1937, var John Røens yngre bror.


== Eksterne lenker ==
(en) John Røen – Olympics.com 
(en) John Røen – Olympic.org 
(en) John Røen – Olympedia 
(en) John Røen – Sports-Reference (OL-resultater – arkivert)
Ungarn under Sommer-OL 1932

Ungarn under Sommer-OL 1932. Femtiåtte sportsutøvere, femtiseks menn og to kvinner fra Ungarn deltok i elleve sporter under Sommer-OL 1932 i Los Angeles. Ungarn kom på sjetteplass med seks gull-, fire sølv- og fem bronsemedaljer. Péter Bácsalmási var flaggbærer under åpningsseremonien.  


== Medaljer ==


== Medaljevinnerne ==
Frosk (band)

Frosk er en visegruppe basert i Horten. Gruppa var aktiv på 1970- og 80-tallet, og igjen fra 2015. De er særlig kjent for sine venstreorienterte standpunkt.


== Historie ==


=== Bakgrunn ===
Frosk begynte som en ungdomsaksjon i Horten i 1969 med mål om å gjøre Folkets Hus til et allaktivitetshus. Gruppa ga også ut diktsamlingen Ordfrosk og fanzinen Magasinfrosk. Sistnevnte kom med 15 nummer i løpet av første halvdel av 1970-tallet. I 1973 satt gruppa opp syngespillet Et spill om Horten  og i 1976 ga de ut albumet Kråker i lufta på Plateselskapet MAI.


=== Kråker i lufta ===
Kråker i lufta har blitt stående igjen som en klassiker og et tidstypisk eksempel på 1970-tallets radikale visebølge. Flere av låtene har gått inn i allsangtradisjonen på den norske venstresiden. Låta Stev, også kjent som Virvelstevet, ble covret på plata En ild for fred og frihet - AUF 75 år i 1978 og igjen av Samvirkelaget i 2007.Kråker i luftas sosialistiske tekster ble imidlertid for sterk kost for NRK. I forbindelse med en Norge rundt-reportasje om Frosk i 2016 avdekket journalist Morgan Stenmark at eksemplaret i NRKs platearkiv var blitt merket med en advarsel om ikke uten videre å spille plata i statskanalens programmer.I 2013 gjorde Universal Music albumet tilgjengelig på digitale plattformer. LP-en fra 1976 har blitt et samleobjekt.


=== Comeback ===
I 2015 spilte Frosk en serie konserter i hjembyen Horten. Gruppa bestod nå av låtskriver, havnearbeider og kommunestyrerepresentant for Rødt i Horten, Alf Henriksen, komponist og gitarist Tom Reksjø, bassist Marius Reksjø, trommeslager Andreas Bye og fiolinist Hege Rimestad. Bandet har fortsatt å opptre med denne konstellasjonen og har siden spilt på blant annet Vervenfestivalen og Kanalrock.
I 2017 kunngjorde Frosk at de har inngått avtale med Plateselskapet No. 13 om å gi ut et nytt album. Plata ble sluppet høsten 2018.


== Diskografi ==
Kråker i lufta (MAI, 1976)
Homo Erectus (Plateselskapet No. 13, 2018)


== Referanser ==
Wollert Nygren

Georg Erling Wollert Nygren (født 24. desember 1906 i Oslo, død 3. mars 1988 i Oslo) var en norsk skøyteløper som representerte Oslo Skøiteklub.
Nygren deltok under vinter-OL for Norge i 1928 i St. Moritz med 13.-plass på 1500 meter. Han var med i troppen som reserve, og ble satt inn på laget da Michael Staksrud ble syk. Han ble nummer seks i EM på skøyter, allround og nummer åtte i VM på skøyter, allround i 1928.


== Referanser ==


== Eksterne lenker ==
(en) Wollert Nygren – Olympics.com 
(en) Wollert Nygren – Olympic.org 
(en) Wollert Nygren – Olympedia 
(en) Wollert Nygren – Sports-Reference (OL-resultater – arkivert) 
(en) Wollert Nygren – Speedskatingbase.eu 
(en) Wollert Nygren – SpeedSkatingNews.info 
(en) Wollert Nygren – SpeedSkatingStats.com
Kristoffer Høgset

Kristoffer Eckhoff Knutsen Høgset (født 28. juni 1864 på Veiholmen i Smøla, død 30. januar 1927) var en norsk stortingspolitiker som var leder av Bondepartiet fra 1921 til 1927. 
Høgset var gårdbruker etter å ha overtatt slektsgården i 1891. Han ble siden ordfører ved Gjemnes herredsstyre fra 1898 til 1910, og deretter fra 1913 til 1922. Fra 1911 var han også medlem av styret og deretter varaformann fra 1916 i Norsk Landmandsforbund. Høgset fikk erfaring fra Stortinget og satt som førsterepresentant for 6. Indre Nordmør fra 1919 til 1921 for Venstre. Han ble siden gjenvalgt i to omganger og satt som henholdsvis tredje- og andrerepresentant for Møre fylke i perioden 1922 til 1924 og fra 1925 til 1927, men ved disse to periodene representerte han Bondepartiet. 
På Stortinget var han medlem av Sosialkomiteen i perioden 1919 til 1921 og medlem i konstutionskomiteen i perioden 1922 til 1924, hvor han også var med i behandlingen av Grønlandssaken. Han var også medlem av Landbrukskomiteen i perioden 1925 til 1927. Fra 1921 til 1927 var han hovedstyrets formann i Bondepartiet, og fra 1922 til 1927 var han også president ved Lagtinget. Høgset var også varaformann i Norges Bondelag og satt som medlem av Riksretten i perioden fra 1926 og frem til sin død i 1927.  


== Stortingskomiteer ==
1919 – 1921 medlem i Sosialkomiteen
1922 – 1924 medlem i Konstitutionskomiteen
1922 – 1924 sekretær i Fullmaktskomiteen
1922 – 1924 medlem i Valgkomiteen
1922 – 1924 medlem i Utenrikskomiteen
1925 – 1927 medlem i Landbrukskomiteen
1925 – 1927 medlem i Valgkomiteen


== Referanser ==


== Eksterne lenker ==
(no) Kristoffer Høgset hos Norsk senter for forskningsdata
Karen Simensen

Karen Simensen Klæboe (født 26. august 1907 i Oslo, død 13. juli 1996 i Oslo) var en norsk kunstløper og trener. Hun representerte Oslo Skøiteklub.
Simensen tok bronse i VM i kunstløp 1927, og deltok under vinter-OL for Norge i 1928 i St. Moritz med 16.-plass i Singel, damer. Etter sin aktive karriere var hun trener i en årrekke, og var senere Norges Skøyteforbunds første kvinnelige formann i forbundets kunstløpkomité fra 1950 til 1957.


== Referanser ==


== Eksterne lenker ==
(en) Karen Simensen – Olympedia 
(en) Karen Simensen – Sports-Reference (OL-resultater – arkivert) 
(en) Karen Simensen – TheSports.org
Hans Olsen Skurdal

Hans Olsen Skurdal (1872–1952) var en norsk planteskolebestyrer, gårdbruker og politiker for Bondepartiet.
Han var bondesønn fra Sør-Fron. Han gikk hagebruksavdelingen ved Norges landbrukshøgskole på Ås og Den Kongelige Veterinær- og Landbohøjskole i København med avgangsprøve i frukttre- og planteskoledyrking. Deretter arbeidet og studerte han ved planteskoler og gartnerier i Tyskland i et par år.Fra 1894 til 1899 var han gartner og lærer ved Kalnes landbruksskole i Tune. I 1899 etablerte han en planteskole i Brunlanes. I 1908 ble planteskolen ble solgt til godseier Fritz Michael Treschow på Fritzøehus, men Skurdal fortsatte som bestyrer. I 1920 flyttet han tilbake til Sør-Fron for å drive slektsgården Nedre Nigard Skurdal (Skodal).Han hadde sin første kommunale verv mens han bodde i Brunlanes. Han var stortingsrepresentant for Oppland fra 1922 til 1927 og fra 1931 til 1933, og første varamann i perioden mellom. Korntrygd og tollbeskyttelse av det norske landbruket var viktige saker for Skurdal og Bondepartiet. Han var odelstingspresident fra 1932 til 1933.Han ble også medlem av hovedstyret i NSB (1927–1936) og bestyrer ved Norges Banks avdeling på Lillehammer (1937–1947), der han spilte en rolle under gulltransporten i 1940.


== Referanser ==


== Eksterne lenker ==
(no) Hans Olsen Skurdal hos Norsk senter for forskningsdata
Edel Randem

Edel Signe Randem Uvland (født 11. september 1910 i Oslo, død 26. november 2001 i Stabekk) var en norsk kunstløper. Hun representerte Oslo Skøiteklub.
Randem ble norsk mester i kunstløp i 1930 og 1931, og deltok under vinter-OL for Norge i 1928 i St. Moritz med 13.-plass i Singel, damer. Hun ble nummer seks i EM i kunstløp i 1930, og tok også sjetteplass i VM i kunstløp 1931.


== Eksterne lenker ==
(en) Edel Randem – Olympics.com 
(en) Edel Randem – Olympic.org 
(en) Edel Randem – Olympedia 
(en) Edel Randem – Sports-Reference (OL-resultater – arkivert) 
(en) Edel Randem – TheSports.org
USA under Sommer-OL 1932

USA under Sommer-OL 1932. 448 sportsutøvere fra USA deltok i sytten sporter under sommer-OL 1932 i Los Angeles. USA ble beste nasjon med førtien gull-, trettito sølv- og tretti bronsemedaljer. Friidrettsutøveren Morgan Taylor var USAs flaggbærer under åpningsseremonien


== Medaljer ==


== Medaljevinnerne ==
Matvitenskap

En matviter er en person som har fullført femårig mastergrad i matvitenskap ved Universitetet for miljø- og biovitenskap (UMB).
En matviter kan eksempelvis jobbe som:

produktutvikler
teknisk eller administrativ leder i matvareindustrien
konsulent/ rådgiver i privat næringsliv og offentlig forvaltning (eks. Mattilsynet)
veileder innen emballasje, maskiner eller råstoffer – animal, marin, vegetabil og melk, til matvareindustrienMed pedagogisk tilleggsutdanning kan en matviter jobbe som lærer, eller studere videre til en PhD (3–4 års lønnet forskerutdanning).
Cryptoplax

Cryptoplax er en gruppe bløtdyr som lever i hav. De fleste artene er nattaktive.


== Eksterne lenker ==
(en) Cryptoplax – oversikt og omtale av artene i WORMS-databasen 
(en) Cryptoplax i Global Biodiversity Information Facility 
(en) Cryptoplax hos Fossilworks 
(en) Cryptoplax hos ITIS 
(en) Cryptoplax hos NCBI 
(en) Kategori:Cryptoplax – bilder, video eller lyd på Wikimedia Commons 
Cryptoplax – detaljert informasjon på Wikispecies 
Cryptoplax, Discover Life
Cryptoplax  Blainville, 1818, ITIS Report
Cryptoplax sp., Nudi Pixel
Dorasque

Dorasque (eller torresque) er et utdødd chibchansk språk som ble snakka i Chiriquí og Bocas del Toro nord i Panama, samt nær den costaricanske Térrabaelva. Språket ble snakka av folkegruppa dorasque. Språket døde ut før 1950. Det er nært beslekta med det også utdødde språket chánguena.


== Eksterne lenker ==
Dorasque hos MultiTree
The lost tripe of Dorasques Panama
Chánguena

Chánguena (eller changuina, gualaca) er et utdødd chibchansk språk som ble snakka nord i Panama. Det er nært beslekta med dorasque.
Duit

Duit er et utdødd chibchansk språk som ble snakka i Duitama i Colombia. Det er nært beslekta med det også utdødde muisca.
Kogi (språk)

Kogi (kaggabba, også skrevet kogui eller cogui) er et chibchansk språk. Det snakkes av mellom 7 000 og 11 000 mennesker i Sierra Nevada de Santa Marta nord i Colombia, nærmere bestemt i dalene til elvene Don Diego, Palomino, San Miguel og Ancho. De fleste talerne er enspråklige.
Ordet kaggabba betyr «jaguar».


== Eksterne lenker ==
Kogi hos Ethnologue
Heimdalsgata 26

Heimdalsgata 26 er en bygård i Heimdalsgata på Tøyen i Oslo. Den er kjent som et kunstnerhjem ettersom forfatteren Rudolf Nilsen bodde her en periode i barndommen.
Gården ble tegnet av Matheus Mosgaard og oppført i 1895–98. Bygget har 5 etasjer og 10 oppganger, og inneholdt opprinnelig 105 ettroms leiligheter. Siden er leilighetene oppgradert og antallet redusert til 56. Gården er i dag et borettslag.Rudolf Nilsen flyttet hit sammen med foreldrene i 1909, da han var 8 år gammel. Foreldrene flyttet fra hverandre ett års tid senere, og Rudolf fulgte med moren til hennes foreldre, og senere til Lakkegata. 
Huset er skildret i Nilsens dikt «Nr 13».


== Referanser ==


== Litteratur og andre kilder ==
Hilde Diesen. Dikterhus. Tell forlag, 1994 (bokhylla.no – fulltekst)
NRK Gull Lydopptak av diktet «Nr 13»
Oslo kommune, Utdanningsetaten. Erik Oluf Melvold: Rudolf Nilsen og "Nr. 13"
Oslo kommune, Byarkivet Rudolf Nilsen i Byarkivet
«Heimdalsgata 26». Kulturminnesøk. Riksantikvaren – Direktoratet for kulturminneforvaltning.
Gyteelva

Gyteelva er en elv  i Bamble kommune i Telemark. Den drenerer vannene Langen, Flåte, Mevann og Hellestveitvann med sine tilløp. Gyteelva starter ved Kongens dam, som demmer opp Hellestveitvann. Etter 1,6 kilometer møter den Bolvikelva, og sammen danner de Herreelva, som etter ca 1 km munner ut i Frierfjorden ved Herre. Systemet er en vesentlig del av Herrevassdraget.


== Referanser ==
Alf Skjeseth

Alf Skjeseth (født 1. juni 1952 i Ringsaker) er en norsk pressemann og forfatter, bosatt i Oslo. Han var tidligere leder for Norsk journalistlag.
Skjeseth er bondesønn fra Hedmarken, med oppvekst i Ringsaker. Han tok artium ved Brumunddal gymnas i 1971 og gikk på Skjeberg Folkehøyskole 1971-1972. Han studerte sosiologi ved Universitetet i Oslo, før han begynte ved Norsk Journalistskole i 1975. 
Han begynte som journalistvikar i Ringsaker Blad (1969–1972), i Hamar Arbeiderblad (1971) og i Hamar Dagblad (1972–1973) før han ble journalist i Dagbladet 1973–1975.
Skjeseth var aktiv i ml-bevegelsen og avbrøt i 1976 utdanningen ved journalistskolen for å begynne i avisen Klassekampen. AKP(m-l) planla opptrapping fra ukentlige utgivelser til dagsavis og trengte folk med pressekompetanse. Skjeseth arbeidet i første omgang i Klassekampen fram til 1986. 
Han var deretter journalist i Norsk Telegrambyrå til 2003. Fra 1985 var han landsstyremedlem i Norsk Journalistlag, og fra 1991 til 1995 hadde han permisjon fra NTB for å skjøtte vervet som NJ-leder. I disse årene satt han også som styremedlem i Norsk Presseforbund og i Institutt for journalistikk.
Fra sommeren 2003 til høsten 2005 arbeidet Skjeseth som samfunnsredaktør i Nationen, før han igjen begynte i Klassekampen, der han arbeidet fram til han ble pensjonist i 2019. I 2011 utga han historia om Klassekampen i bokform.
Han er far til journalist Heidi Taksdal Skjeseth.


== Bibliografi ==
Sykle på vatnet – historia om Klassekampen. Samlaget, Oslo (2011) ISBN 9788252175387
Osvald : Storsabotøren Asbjørn Sunde (sammen med Morten Conradi). Spartacus, Oslo (2015)
Nordens Casablanca : Nordmenn i Stockholm under krigen, Spartacus, Oslo (2018) ISBN 9788243010673
Fra Tostrup til Teams : Journalister i dataalderen - deadline døgnet rundt, Norsk Journalistlag 75 år (1946-2021)


== Referanser ==


== Eksterne lenker ==
(no) Om Alf Skjeseth på allkunne.no
(no) Presentasjon på Spartacus' forlags nettsider
(no) Presentasjon på Samlagets nettsider
Huetar (språk)

Huetar er et utdødd chibchansk språk. Det var det viktigste og mest utbredte språket i Costa Rica da området ble kolonisert på 1500-tallet. Huetar ble regna som hovedspråket i provinsen Costa Rica under koloniseringa. Det ble snakka i Valle Central helt til stillehavskysten i øst og til Cordillera de Guanacaste i vest. Språket døde ut på begynnelsen av 1700-tallet. Til tross for hvor viktig språket var på 1500-tallet, fins det ingen tekster på huetar. Huetar tilhører sannsynligvis den votiske undergruppa av chibchanske språk, sammen med maleku og rama.
Mange stedsnavn i Costa Rica stammer fra huetar. Blant disse er Curridabat, Escazú, Tacacorí, Pocares, Aserrí, Tibás, Tayutic, Tiribí, Tucufres og Chicuá.


== Referanser ==